«Айка» фильмі «Оскар» жүлдесіне іріктелген картиналар тізімінде
"«Айка» фильмі «Оскар» жүлдесіне іріктелген картиналар тізімінде" | "https://abai.kz/post/83130"
TITLE: «Айка» фильмі «Оскар» жүлдесіне іріктелген картиналар тізімінде
URL: https://abai.kz/post/83130
META: "«Айка» фильмі «Оскар» жүлдесіне іріктелген картиналар тізімінде" | "https://abai.kz/post/83130"
DATE: 18.12.2018
AUTHOR(s): Abai.kz
TOTAL WORDS: 151
TEXT: Режиссер Сергей Дворцевойдың «Айка»  фильмі «Үздік шетелдік фильм» номинациясы бойынша «Оскар» жүлдесінің тоғыз үміткер картинадан тұратын шорт-листіне ілікті. Бұл туралы АҚШ кино академиясының ресми сайтында хабарланды. "Айка" картинасы Қазақстан атынан қатысып жатыр. Оның басты бәсекелестері - мексикалық Альфонсо Куаронның "Рим" атты фильмі, Каан кинофестивалінде "Алтын пальма бұтағын" алған жапониялық Хирокадзу Корээданың "Дүкен ұрылары" картинасы, польшалық режиссер Павел Павликовскийдің "Суық соғыс" картинасы, ливан лентасы "Капернаум", неміс картинасы Never Look Away, даниялық фильм "Кінәлі" және колумбиялық лента Birds of Passage. АҚШ киноакадемиясының жүлдесінен үмітті бесеу 22 қаңтарда аталады. "Оскар" жүлдесін табыс ету салтанаты 24 ақпанда өтеді. "Айка" фильмі қырғызстандық қыздың өмірін суреттейді, ол Мәскеуде астыртын жұмыс істеп, өмір сүреді. Күтпеген жерден жүкті болып қалған ол баласын перзентханада тастап кетеді. Уақыт өте келе оның аналық сезімі оянып, Айка тастап кеткен ұлын іздей бастайды. Драмадағы басты рольде петропавлдық Самал Еслямова ойнады. Ол биыл мамырда 71-ші Канн кинофестивалінде "Үздік әйел ролі" номинациясы бойынша жеңімпаз болды. Abai.kz
